Anchetatorii i-au confiscat criptomonede în valoare de 7 milioane de dolari finanțatorului lui Georgescu, în urma perchezițiilor
Anchetatorii i-au confiscat criptomonedele brașoveanului Bogdan Peșchir, cel care ar fi scos din buzunar cel puțin un milion de euro pentru a plăti promovarea pe TikTok a candidatului pro-rus. Decizia a fost luată după o zi și o noapte de percheziții și audieri. În celelalte două dosare care vizează campania electorală a lui Călin Georgescu, mai multe persoane sunt cercetate sub control judiciar pentru omagierea legionarilor și pentru amenințările făcute pe TikTok.